open-index/open-wikipedia-markdown huggingface dataset:
Arnold Salminen

**Arnold (Aarno) Adolf Salminen** (27. elokuuta 1902 Turku – 23. heinäkuuta 1942 Helsinki) oli suomalainen puoluetoimija, joka oli jatkosodan aikana yksi maanalaisesti toimineen SKP:n puheenjohtajan Yrjö Leinon avustajista. Salminen pidätettiin kesällä 1942 ja hän kuoli sellissään kuulusteluissa tapahtuneen pahoinpitelyn seurauksena.

## Elämä
### Toiminta puolueessa
Salminen lähti kommunistiseen liikkeeseen 1920-luvulla ja opiskeli vuosikymmenen vaihteessa Moskovan Lenin-koulussa. Suomeen palattuaan hän toimi piiriorganisaattorina muun muassa Turun seudulla. Valpo luonnehti Salmista ”erittäin kiihkeäksi kommunistiksi”. Välirauhan aikana Salminen vaikutti Helsingissa, jossa hän toimitti puolueen maanalaisia lehtiä. Pidätysten harvennettua SKP:n rivejä puheenjohtaja Yrjö Leino nosti jatkosodan käynnistyttyä Salmisen ja Aatto Sallisen lähimmiksi avustajikseen. Heidän roolinsa puolueessa oli aikaisemmin jäänyt niin vähäiseksi, että molemmat olivat onnistuneet välttämään pidätyksen. Salmisen tehtäväksi tuli muun muassa hoitaa Leinon yhteyksiä salanimellä ”Heta Heiskanen”.

### Pidätys ja kuolema
Viranomaiset pääsivät Salmisen jäljille, kun puoluejohtoon kuulunut Väinö Laitinen pidätettiin joulukuussa 1941. Salmisen ohella Laitinen ilmiantoi Aimo Rikan, mutta Leinoa hän ei paljastanut. Salminen pidätettiin lopulta 20. heinäkuuta 1942 yhdysmiehenä toimineen räätäli Uuno Ulanderin asunnosta Kolmannelta linjalta. Väkivaltaiset kuulustelut aloitettiin Valpon tiloissa Ratakadulla kahden päivän kuluttua, jolloin Salmista kuulustelivat G. A. Seeve, T. E. Helldan, Freedy Kekäläinen ja Erkki Kuosmanen. Kuulustelupöytäkirjan mukaan Salminen paljasti tietonsa muun muassa Rikasta ja Leinosta sekä tämän puolisosta Alli Simolasta. Rikka itse epäili paljastumisestaan juuri Leinoa, koska Salmista pidettiin puolueelle viimeiseen asti uskollisena. 

Salminen kuoli sellissään pahoinpitelyn seurauksena yöllä 23. heinäkuuta. Valpon päällikkö Arno Anthonin ilmoitti aluksi hänen kuolleen sydänhalvaukseen, mutta ruumiinavauksen tehnyt professori Oiva Elo totesi kuolinsyyksi laajat ihonalaiset verenvuodot. Ensisijaiseksi kuolinsyyksi merkittiin kuitenkin maksatauti ja sepelvaltimoiden kalkkeutuminen. Salmisen jäännökset siirrettiin sodan jälkeen keväällä 1946 Malmin hautausmaalla sijaitsevaan Fasismin vastustajien yhteishautaan.

## Oikeudenkäynnit
Salmisen kuolemaa käsiteltiin Helsingin raastuvanoikeudessa kesäkuussa 1946, jolloin syytettynä olivat luutnantti Seeve ja etsivä Helldan. Raastuvanoikeus tuomitsi Seeven neljän vuoden ja Helldanin puolentoista vuoden kuritushuonerangaistukseen kuolemaan johtaneesta pahoinpitelystä. Vuoden kuluttua Turun hovioikeus kuitenkin hylkäsi molempien syytteet. Tapaus eteni vielä Korkeimpaan oikeuteen, joka antoi päätöksensä keväällä 1949. Helldanin vapauttava tuomio pidettiin voimassa, mutta Seeve sai 6 kuukautta vankeutta. Oikeus katsoi Seeven käyttäneen tarpeettoman kovaa väkivaltaa Salmisen yrittäessä kuulustelun aikana lyödä häntä.

## Lähteet
Sven Palmberg

**Sven Bertil Palmberg** (27. tammikuuta 1909 Warrington, Englanti – 12. marraskuuta 1993 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.

Palmbergin vanhemmat olivat toimitusjohtaja Bertil Palmberg ja Nanny Spoerry ja puoliso Margareta Ståhlhammar. Palmberg tuli ylioppilaaksi Porissa 1928 ja opiskeli Åbo Akademin kemiallis-teknillisessä tiedekunnassa Turussa, mutta siirtyi kesken opintojensa Saksan Darmstadtiin. Siellä hän ei kuitenkaan ehtinyt saada diplomi-insinöörin tutkintoaan valmiiksi ennen sodan alkamista. Suomeen palattuaan hän toimi Palmbergien sukuyhtiön Woikosken teknillisenä johtajana, johon tehtävään hänet oli nimitetty jo 1937. Yrityksen toimitusjohtajaksi hänet nimitettiin 1948, tytäryhtiö Teollisuuskemian toimitusjohtaja hän oli ollut vuodesta 1941. Palmbergin johtamana teollisuuskaasuihin erikoistunut Woikoski kasvoi voimakkaasti, sillä oli tuotantolaitoksia useilla paikkakunnilla Suomessa ja huomattava määrä asiakaspalveluyksiköitä. Vuonna 1970  teollisuusneuvoksen arvonimen saanut Palmberg johti Woikoskea vuoteen 1977. Tämän jälkeen yhtiön toimitusjohtajaksi tuli hänen poikansa Clas Palmberg, kun AGA:n aie Woikosken ostamisesta kariutui välimiesoikeudessa. Sven Palmberg tunnettiin paitsi yritysjohtajana, myös suvussa periytyneestä autoharrastuksestaan. 

## Lähteet
Palmberg

**Palmberg** on muun muassa seuraavien henkilöiden sukunimi:

*Albert Palmberg (1831–1916), ahvenanmaalaissyntyinen lääkäri, joka sai professorin arvonimen
*Harry Palmberg (1891–1971), suomenruotsalainen kirjailija
*Knut August Palmberg (1844–1914), suomalainen insinööri, yrittäjä ja yritysjohtaja
*Sven Palmberg (1909–1993), suomalainen yrittäjä, yritysjohtaja ja teollisuusneuvos, Knut August Palmbergin pojanpoika
Leena Nissilä

**Leena Tuulikki Nissilä** (o.s. *Karhumaa*, s. 23. marraskuuta 1969 Paavola) on filosofian tohtori ja Kotimaisten kielten keskuksen johtaja 1.10.2021 lähtien.

Nissilä kirjoitti ylioppilaaksi Ruukin lukiosta 1989. Hän opiskeli Oulun yliopistossa ja valmistui humanististen tieteiden kandidaatiksi 1995, filosofian maisteriksi 1997 ja filosofian lisensiaatiksi 2002. Filosofian tohtoriksi hän väitteli suomen kielen alalta niinikään Oulun yliopistossa 3.12.2011. 

Helsingin yliopisto myönsi Leena Nissilälle suomen kielen dosentin arvon 29.4.2024.

## Kunnianosoituksia

* Suomen Valkoisen Ruusun I luokan ritarimerkki (2025)

## Lähteet

## Aiheesta muualla
*
Erik Borg

**Holger Erik Borg** (24. maaliskuuta 1911 Tornio – 5. joulukuuta 1994 Helsinki) oli suomalainen proviisori ja yritysjohtaja. Hän sai teollisuusneuvoksen arvonimen vuonna 1971.

Erik Borgin vanhemmat olivat apteekkari, toimitusjohtaja Theodor Johannes Borg ja farmaseutti Elsa Sofia Lönngren ja puoliso vuodesta 1935 farmaseutti Nina Eva Ingeborg Rundman. 

Farmaseutiksi 1933 valmistunut Borg työskenteli Saksassa, mutta palasi sieltä Suomeen ja osallistui lääkintäupseerina talvisotaan ja jatkosotaan. Proviisoriksi hän valmistui 1945 ja meni töihin ostajaksi lääketehdas Medicaan, jossa hänestä tuli ensin osastopäällikkö, sitten apulaistoimitusjohtaja ja vuonna 1962 toimitusjohtaja. Hän oli samalla Medican emoyhtiön Hesperuksen toimitusjohtaja ja johtokunnan jäsen. Emoyhtiöön kuuluivat lisäksi Medikalis- ja Printal-yhtiöt. Koko konserni ja Medica kehittyvät Borgin johtamina hyvin, ja niiden liikevaihdot kaksinkertaistuivat 1960-luvulla. Tähän vaikuttivat myös menestyksekäs lääkkeiden tutkimus- ja kehitystyö sekä onnistunut lisensiointi. 

Borgilla oli useita koti- ja ulkomaisia lääkealan luottamustehtäviä, kuten Lääketeollisuusyhdistyksen puheenjohtajuus ja jäsenyys EFTA-maiden lääkealan yhteistyöjärjestön työvaliokunnassa. Hesperus-konserni, joka vuodesta 1974 oli nimeltään Medica-yhtymä, fuusioitui Huhtamäki-yhtiöön 1988. Vuonna 1971 teollisuusneuvoksen arvonimen saanut Erik Borg jäi toimitusjohtajan tehtävästä eläkkeelle 1976. 

## Lähteet
René Vázquez Díaz

**René Vázquez Díaz** (s. 7. syyskuuta 1952 Caibarién, Kuuba) on kuubalaissyntyinen ruotsalainen kirjailija. Hän on asunut Ruotsissa vuodesta 1974. Hän kirjoittaa lehtiin kulttuuriaiheista ja on kirjoittanut useita romaaneja, joista on suomennettu esikoisromaani *Haaveiden kansa* ja pakolaisaiheinen *Kavaltajan viimeinen talvi*. Hänen puolisonsa on Merja Díaz, jonka kanssa hän on kirjoittanut muutamia kirjoja.

Vázquez Díaz on tutkinut Fredrika Bremerin elämää ja Kuuban-matkaa ja kirjoittanut hänestä romaanin *Fredrika i paradis*.

## Suomennetut teokset
* *Haaveiden kansa* (*La era ímaginaria*, 1986), suom. Erkki Kirjalainen, Helsinki: Otava 1988 
* *Kavaltajan viimeinen talvi* (*Habia una vez un abuelo*, 1988), suom. Leila Ponkala, Helsinki: Otava 1989  

## Lähteet
Jamie Lee Curtisin filmografia

Tämä on **[[Jamie Lee Curtis]]in filmografia**.

## Elokuvat

## Televisioelokuvat

## Lyhytelokuvat

## Dokumenttielokuvat

## Televisiosarjat

## Ohjaajana, tuottajana ja vastaavana tuottajana

## Muu filmografia

## Katso myös

* Luettelo Jamie Lee Curtisin saamista palkinnoista ja ehdokkuuksista

## Lähteet

*  Viitattu 29.10.2021.

## Aiheesta muualla

*
Limp Bizkit Still Sucks

**Limp Bizkit Still Sucks** on nu metal -yhtye Limp Bizkitin kuudes studioalbumi. Albumi julkaistiin 31. lokakuuta 2021.
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Kaaoszine: 4/10
* Rumba: 6,4/10

## Lähteet
The Power Within

__NOTOC__
**The Power Within** on power metal -yhtye DragonForcen viides albumi. Albumi julkaistiin 15. huhtikuuta 2012. 
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 9/10
* Kaaoszine: 7/10
* Soundi: 

## Lähteet

## Aiheesta muualla
* 
*
Elohopea(I)jodidi

**Elohopea(I)jodidi** (Hg2I2) on elohopea- ja jodidi-ionien muodostama epäorgaaninen ioniyhdiste. Yhdistettä on käytetty orgaanisen kemian synteeseissä ja lääketieteessä.

## Ominaisuudet, valmistus ja käyttö
Huoneenlämpötilassa elohopea(I)jodidi on keltaista tai vihertävää jauhemaista ainetta. Yhdiste hajoaa valon vaikutuksesta. Elohopea(I)jodidi ei liukene veteen, mutta liukenee komplekseja muodostaen jodidi- tai ammoniakkiliuoksiin. Aine on muiden elohopeayhdisteiden tavoin myrkyllistä.

Elohopea(I)jodidia valmistetaan saostamalla elohopea(I)nitraatin vesiliuoksesta kaliumjodidilla.
:Hg2(NO3)2 + 2 KI → Hg2I2 + 2 KNO3

Elohopea(I)jodidia on käytetty orgaanisen kemian synteeseissä ja lääketieteessä antiseptisenä aineena.

## Lähteet
Maximum Overload

__NOTOC__
**Maximum Overload** on power metal -yhtye DragonForcen kuudes albumi. Albumi julkaistiin 18. elokuuta 2014. 
## Kappaleet
#  
# 
#  
#  
# 
# 
# 
# 
#  
#  (Johnny Cash cover)

## Arvostelut
* Desibeli.net: 
* Imperiumi: 8-/10
* Kaaoszine: 6/10
* Soundi: 

## Lähteet

## Aiheesta muualla
* 
*
Sviržin linna

**Sviržin linna** () on linna Sviržissä, Ukrainassa. Ensimmäisen kerran se mainitaan vuonna 1427. Linnan sisällä sijaitsee pieni kirkko, joka on rakennettu vuonna 1546. Turkkilaiset polttivat linnan vuonna 1648 ja myöhemmin se paloi uudelleen vuonna 1914.

## Lähteet

## Aiheesta muualla
Country blues

**Country bluesilla** tarkoitetaan perinteistä akustista bluesia, jossa kitaraa soitetaan sormin. Siinä peukalo soittaa vakaata bassorytmiä ja melodia näppäillään ensimmäisellä tai toisella sormella. Se on pääsääntöisesti voimallista musiikkia, vaikka akustista bluesia soittavat kitaristit lepuuttavat näppäilykäden sivua ajoittain kielillä varmistaakseen, että bassosävelet eivät kajahda liian kuuluvasti. Son House, Leadbelly ja Big Bill Broonzy olivat tämän tyylin mestareita.

## Uudet tyylilajit
Country bluesissa yhdistyivät usein gospelista, ragtimesta, hillbillystä ja Dixieland-jatsista saadut vaikutteet, ja se puolestaan vaikutti uusien alueellisten bluestyylien syntyyn. Pohjois- ja Etelä-Carolinan sekä Georgian osavaltioiden alueella Yhdysvalloissa Blind Boy Fuller ja Brownie McGhee loivat Piedmont blues -nimisen tyylin lisäämällä country bluesiin uudenlaisen sorminäppäilytekniikan. Memphisin kaupungissa akustinen blues perustui kannua soittimena käyttäneiden yhtyeiden (engl. *jug band*) ja vaudeville-teatterin perinteisiin. Sitä esittivät esimerkiksi muusikot Furry Lewis ja Will Shade. Chicagossa country blues-kappaleiden sanoitukset olivat usein humoristisia ja kaksimielisiä. Kepeää tyylilajia kutsuttiin nimellä *hokum*. Country bluesin toivat Chicagoon sellaiset muusikot kuin Tampa Red, Big Bill Broonzy ja Memphis Minnie, minkä ansiosta siellä myöhemmin syntyi sähkökitaraa ja sähköistä äänenvahvistinta hyödyntänyt Chicago-bluesiksi nimetty bluestyyli. Teksasissa bluesmuusikot kehittivät 1920-30-luvuilla country bluesia suuntaan, jossa soolokitaristi alkoi erottautua rytmikitaristista ja jossa käytettiin slide-kitaraa. Teksasin country bluesia esittäneitä taitavia slide-kitaristeja olivat Lightnin' Hopkins ja Blind Willie Johnson. Country blues sai 1960-luvulla folk bluesin nimellä uutta yleisöä valkoihoisista nuorista aikuisista. 

## Katso myös
* Delta blues

## Lähteet

## Aiheesta muualla.
* https://www.wirz.de/music/rbffrm.htm
Jean Webster

**Jean Webster**, oik. **Alice Jane Chandler Webster**, (1876 Fredonia, New York, Yhdysvallat – 1916) oli yhdysvaltalainen kirjailija. Hän opiskeli englannin kieltä ja taloustieteitä Vassar Collegessa, josta hän valmistui 1901.

Websterin äidinisä oli Mark Twain, jonka vaikutteita hänen tuotannossaan näkyy. Hänen esikoisteoksensa *Vehnäprinsessa* ilmestyi 1905. Sen tapahtumapaikka on Italia. Hän kirjoitti nuortenkirjoja, joista tunnetuin on *Setä Pitkäsääri* (1912). Sen jatkoksi ilmestyi *Paras vihollinen* 1913.

## Suomennetut teokset
* *Setä Pitkäsääri* (*Daddy-Long-Legs*), suom. Tyyni Haapanen-Tallgren, WSOY 1918 Sarja: W.S.O.Y:n koululaiskirjasto 43, Nuorten toivekirjasto 66, Riksin sarja 8, Orpotytöt 1
* *Paras vihollinen* (*Dear enemy*, 1915), suom. Tyyni Haapanen-Tallgren, WSOY 1919 Sarja: Nuorten toivekirjasto 92, Riksin sarja 40, Orpotytöt 2
* *Vehnäprinsessa* (*Wheat Princess*), suom. Annikki Haahti, WSOY 1920
* *Patty ja Priscilla* (*When Patty went to College*), suom. Aarne Ylermi, Minerva 1920 Sarja: Patty Wyatt 2
* *Jerry: romanttinen aasinajaja* (*Jerry Junior*), suom. WSOY 1923 Sarja: Söderströmin 5 markan sarja, 7
* *Peterin vaiheet ja seikkailut * (*Much Ado About Pete*), suom. Esteri Lokka, WSOY 1923
* *S:t Ursula-koulun tytöt* (*Just Patty*), suom. Sirkka Rapola, Otava 1936 Sarja: Patty Wyatt 1; Tyttöjen kirjasto, Uusi sarja 12
* *Patty korkeakoulussa* (*When Patty went to College*), suom. Sirkka Rapola, Otava 1961 Sarja: Patty Wyatt 2 (uusi suomennos)

## Lähteet

## Aiheesta muualla

* Jean Webster , *Vassar Encyclopedia*
Seututie 563

**Seututie 563** on Pohjois-Savon maakunnassa kulkeva seututie. Tie kulkee Pielaveden keskustaajaman läheisyydestä Sammalisenlahdesta Iisalmen Peltosalmelle. Tien vuorokausiliikennemäärät vaihtelevat tuhannen ajon molemmin puolin vuorokaudessa. Nopeusrajoitus tiellä on pääosin 80 kilometriä tunnissa. Seututien 563 kuntoluokka on lähes kaikilla tieosuuksilla hyvä.

## Reitti ja tieyhteydet
* Sammalisenlahti (seututie 561)
* Heinämäki (yhdystie 16125 ja yhdystie 16115)
* Eskelinkoski (yhdystie 16113)
* Niskaniemi (yhdystie 16137)
* Ruotaanmäki (yhdystie 16120)
* Haukilahti (yhdystie 5633 ja yhdystie 5642)
* Laidinmäki (yhdystie 16181)
* Sourunsalo (yhdystie 16183)
* Porosuo (yhdystie 16184)
* Itikkasalmi (yhdystie 5640)
* Saha (yhdystie 16217)
* Peltosalmi (valtatie 5 ja yhdystie 5824)

## Lähteet
Zita

**Zita** on italialaisperäinen naisen etunimi. Se on pyhimysnimi, joka viittaa 1200-luvulla Toscanan Luccassa eläneeseen ja vuonna 1696 kanonisoituun palvelijattareen. Nimen pohjana saattaa olla ’tyttöä’ merkitsevä italian murresana *zita*. Toisaalta Zita voi olla myös lyhentymä nimestä *Felizitas* (latinan Felicitas, ’onni’).

Digi- ja väestötietoviraston mukaan Suomessa on vuoteen 2025 mennessä tilastoitu noin 50–60 Zita-nimistä naista.

## Tunnettuja Zitoja
* Zita von Bourbon-Parma (1892–1989), Itävalta-Unkarin keisarinna
* Zita Görög (s. 1979), unkarilainen näyttelijä ja malli

## Lähteet
Neuendettelsau

**Neuendettelsau** on kunta Saksan Baijerin osavaltion Mittelfrankenin hallintopiirissä, Ansbachin piirikunnassa. Kunnan pinta-ala on 33,81 neliökilometriä, ja vuonna 2020 sen väkiluvun arvioitiin olevan 7&nbsp;936 ihmistä.

Neuendettelsaun historia juontaa juurensa myöhäiskeskiajalle. Paikkakunnan merkitys kasvoi ensimmäisen kerran vuonna 1298 mainitun Tetelsaun kartanon rakentamisen myötä. Vuosisatojen ajan Neuendettelsau pysyi pienenä noin 400 asukkaan maaseutuyhteisönä, mutta 1800-luvulla paikka koki syvän muutoksen pastori Wilhelm Löhen ja hänen kollegoidensa työn ansiosta. Vuodesta 1949 eteenpäin Neuendettelsaussa on ollut evankelis-luterilaisen kirkon teologien koulutuslaitos.

## Ystävyyskaupungit
*  Treignac, Ranska

## Lähteet

## Aiheesta muualla

* Viralliset sivut
Luettelo Jamie Lee Curtisin saamista palkinnoista ja ehdokkuuksista

Tämä on luettelo **[[Jamie Lee Curtis]]in** saamista palkinnoista ja ehdokkuuksista.

## Elokuva-, televisio- ja musiikkipalkinnot

### Oscar-palkinnot

### Golden Globe -palkinnot

### Bafta-palkinnot

### Screen Actors Guild -palkinnot

### Critics’ Choice -palkinnot

### Primetime Emmy -palkinnot

### Saturn-palkinnot

### Grammy-palkinnot

## Kunnianosoituksia

* Tähti elo­kuva­urasta Hollywood Walk of Famelle osoitteeseen 6600 Hollywood Boulevard (1998)
* Kultainen leijona -kunniapalkinto (2021)

## Katso myös

* Jamie Lee Curtisin filmografia

## Lähteet

## Aiheesta muualla

*
Elina Backman

**Elina Backman** (s. 1983) on suomalainen dekkarikirjailija.

Backmanin esikoisteos *Kun kuningas kuolee* ilmestyi vuonna 2020. Se sai Elisa Kirjan Vuoden tulokas 2020 -palkinnon ja Storytelin Vuoden äänikirja -palkinnon Jännitys ja dekkarit -sarjassa. Teoksen käännösoikeudet on myyty yli kymmeneen maahan. Se on ehdolla Ruotsin dekkariakatemian vuoden parhaan käännösdekkarin Martin Beck -palkinnon saajaksi 2021.

Backmanin toinen romaani, *Kun jäljet katoavat* ilmestyi vuonna 2021. Se on itsenäinen jatko-osa Backmanin esikoisteokselle. Kirjoista on tekeillä Aurora Studiosin televisiosarja. Yhteensä teoksia on myyty eri formaateissa yli 50&nbsp;000 kappaletta.

Backman on koulutukseltaan medianomi (Master Of Culture and Arts) ja ratkaisukeskeinen terapeutti. Hän työskentelee luovana johtajana Bauer Media Oy:ssä. Hänen puolisonsa on keräilijä ja antiikkiasiantuntija Oliver Backman.

## Teokset
**Kun kuningas kuolee* (Otava, 2020)
**Kun jäljet katoavat* (Otava, 2021)
**Ratkaisematon 1–3: Susanne Lindholmin tapaus,* Otava, 2021 (yhdessä Heidi Holmavuon kanssa)
* 
*  
* *Kuka pimeässä kulkee* (Otava, 2025)

## Lähteet
Pentti Sarkamies

**Viljo Pentti Aleksanteri Sarkamies**, vuoteen 1936 **Siljander** (28. elokuuta 1914 Savonlinna – 3. helmikuuta 2003 Turku) oli suomalainen insinööri ja yritysjohtaja, joka sai teollisuusneuvoksen arvonimen.

Sarkamiehen vanhemmat olivat pankinjohtaja Aleksander Sarkamies, aiemmin Siljander, ja Aini Karoliina Punnonen ja puoliso vuodesta 1939 Anna Kerttu Kuusilehto. Sarkamies tuli ylioppilaaksi 1933 ja valmistui diplomi-insinööriksi Teknillisestä korkeakoulusta 1939. Hän meni sokeriteollisuuden palvelukseen heti valmistuttuaan, toimien ensin Suomen Sokerin tehtaalla Kotkassa kemistinä ja käyttöinsinöörinä vuoteen 1947 ja teknisen johtajana apulaisena 1948, ja sitten vuodesta 1948 vuoteen 1954 Auran sokeritehtaan isännöitsijänä ja teknisenä johtajana Turussa. Vuonna 1952 Sarkamiehestä tuli muiden tehtäviensä ohella myös Naantaliin perustetun Juurikassokerin toimitusjohtaja. Yhtiön päätoiminen toimitusjohtaja hän oli vuodesta 1955 aina vuoteen 1979 asti. Hän kehitti paitsi yrityksen liiketoimintaa ja tuotantoa, myös edisti sokerijuurikkaan  viljelyn, korjuun ja käsittelyn tutkimusta ja kehitystä. Sarkamies piti lisäksi tiiviisti yhteyttä juurikkaan viljelijöihin ja hänellä oli useita luottamustoimia. Teollisuusneuvoksen arvonimen hän sai vuonna 1971. Sotilasarvoltaan Sarkamies oli reservin insinöörimajuri (1967). 

## Lähteet
Oatesinmaa

**Oatesinmaa** ( tai *Oates Coast*) on alue Itäisellä Etelämantereella. Se sijaitsee itäisten pituuspiirien 155 ja 164 välillä, osaksi Australian vaatimalla alueella ja osaksi Uuden-Seelannin vaatimalla Rossinmaalla, joiden raja kulkee 160. pituuspiirillä.

Oatesinmaan löysi helmikuussa 1911 ''Terra Novan'' tutkimusretkellä H. L. L. Pennell, joka nimesi sen Lawrence Oatesin kunniaksi. Oatesinmaalla, 159. pituuspiirillä sijaitsee vuosina 1971–1991 toiminut venäläinen Leningradskajan tutkimusasema.

## Lähteet
HDA

**HDA** () on molekyylibiologinen menetelmä, jolla monistetaan DNA:ta ilman lämpötilan vaihtelua käyttämällä helikaasientsyymiä sen kaksoiskierteen avaamiseen. Menetelmän kehitti Myriam Vincent tutkimusryhmineen vuonna 2004 ja se patentoitiin vuonna 2007. Menetelmää hyödynnetään kliinisissä tutkimuksissa etenkin tartuntatautien nopeaan ja kustannustehokkaaseen diagnosointiin. Se sopii käytettäväksi erityisesti alueilla, joilla sähköä ei ole välttämättä aina saatavilla.

## Lähteet

## Kirjallisuutta
*
Maud (nimi)

**Maud** on naisen etunimi. Se on Matilda-nimen englantilainen ja ranskalainen muunnos, joka on saanut suosiota myös Ruotsissa ja Norjassa. Skandinaviassa sen tunnettuutta on lisännyt englantilaissyntyinen Norjan kuningatar Maud.

Digi- ja väestötietoviraston mukaan Suomessa on maaliskuun 2025 loppuun mennessä tilastoitu noin 310 Maud-nimistä naista.

## Nimipäivät
Maudilla on nimipäivä Ruotsissa 14.&nbsp;maaliskuuta ja Norjassa 22.&nbsp;kesäkuuta.

## Tunnettuja Maudeja

### Kuninkaallisia
* Maud, *Matilde* (1101–1167), Englannin kuningas Henrik I:n tytär
* Maud (1869–1938), Norjan kuningatar; kuningas Haakon VII:n puoliso

### Muita
* Maud Adams (s. 1945), ruotsalainen näyttelijä
* Maud Behn (s. 2003), norjalainen kirjailija, Norjan prinsessa Märtha Louisen vanhin tytär
* Maud(e) Farris-Luse (1887–2002), pitkäikäinen yhdysvaltalainen; kesäkuusta 2001 lähtien maailman vanhin ihminen
* Maud Forget (s. 1982), ranskalainen näyttelijä
* Maud Hansson (1937–2020), ruotsalainen näyttelijä
* Maud Jayet (s. 1996), sveitsiläinen kilpapurjehtija
* Maud Linder (1924–2017), ranskalainen elokuvaohjaaja
* Maud Menten (1879–1960), kanadalainen lääkäri ja biokemisti
* Maud Morris, oik. *Andrée Krogius* (1888–1940), suomenruotsalainen kirjailija
* Maud Olofsson (s. 1955), ruotsalainen poliitikko
* Maud Powell (1868–1920), yhdysvaltalainen viulisti
* Maud Reuterswärd (1920–1980), ruotsalainen radiotoimittaja ja kirjailija
* Maud von Rosen (s. 1925), ruotsalainen kouluratsastaja ja olympiamitalisti
* Maud von Rosen-Engberg (1902–1988), ruotsalainen kuvanveistäjä
* Maud Wagner (1877–1961), yhdysvaltalainen tatuoija ja sirkustaiteilija
* Maud Watson (1864–1946), englantilainen tennispelaaja

## Lähteet

## Aiheesta muualla
* Etunimien taivutus: Maud (Kotimaisten kielten keskuksen verkkojulkaisu)
Andy Gibb

**Andrew Roy Gibb** (5. maaliskuuta 1958 – 10. maaliskuuta 1988) oli englantilainen laulaja, lauluntekijä ja näyttelijä. Hän oli nuorin Gibbin veljeksistä. Hänen vanhemmat veljensä Barry, Robin ja Maurice muodostivat yhdessä Bee Gees-yhtyeen.

Andy Gibb tuli tunnetuksi 1970-luvun lopun ja 1980-luvun alun hiteillään, kuten I Just Want to Be Your Everything (1977), (Love Is) Thicker Than Water (1977) ja Shadow Dancing (1978).

## Elämä ja ura

Andrew Roy Gibb syntyi 5. maaliskuuta 1958 Manchesterissa Englannissa.

Andyn ollessa kuuden kuukauden ikäinen hän muutti perheensä mukana Queenslandiin, Australiaan. Hän palasi takaisin Isoon-Britanniaan vuonna 1967.

Hän lopetti koulunkäynnin 13-vuotiaana. Ibizalla Espanjassa Andy alkoi soittaa akustista kitaraa, jonka hän sai isoveljeltään Barryltä.

Andyn ensimmäinen kappale oli hänen veljensä Mauricen sävellys "My Father Was a Rebel", jonka hän myös tuotti. Sävellystä ei koskaan julkaistu.
Kesäkuussa 1974 Andy liittyi ensimmäiseen yhtyeeseensä Melody fayreen. Myöhemmin hän liittyi yhtyeeseen nimeltä Zenta, jossa hän oli mukana muutaman vuoden. 

Andy Gibb meni naimisiin tyttöystävänsä Kim Reederin kanssa 11. heinäkuuta 1976 . He muuttivat Hollywoodiin vuonna 1977, ja Andy alkoi käyttää huumeita aktiivisesti. Pari erosi tammikuussa 1978. Kim muutti takaisin Australiaan, missä hän synnytti heidän tyttärensä Petan 25. tammikuuta 1978. 

Andy Gibb kärsi pahasta kokaiiniriippuvuudesta, mikä johti vuonna 1988 sydäntulehdukseen ja kuolemaan. Gibb oli kuollessaan vain 30 vuoden ikäinen.

## Lähteet
Varjo (yritys)

**Varjo Technologies oy** on suomalainen informaatiotekniikan yhtiö,  joka erikoistuu virtuaalisen-, lisätyn- ja tehostetun todellisuuden laitteiden valmistukseen. Yhtiön perustivat vuonna 2016 Nokian ja Microsoftin entiset johtohenkilöt.   Varjo on ilmoittanut pyrkivänsä kehittämään korkearesoluutioisia laitteita, jotka heidän mukaansa tarjoavat ihmissilmään verrattavissa olevan terävyyden.   

Yhtiön ensimmäinen virtuaalitodellisuuslaite Varjo VR-1 julkaistiin helmikuussa 2019. Sitä seurasivat mallit Varjo VR-2 ja VR-2 Pro lokakuussa 2019.   Varjon ensimmäinen tehostetun todellisuuden laite, Varjo XR-1 Developer Edition, julkaistiin markkinoille joulukuussa 2019.  Kolmannen sukupolven tuotteet Varjo XR-3 ja VR-3 esiteltiin joulukuussa 2020.   Vuonna 2021 Varjo julkaisi lasiensa edullisemman ja kevyemmän version, Aeron.

Varjon liikevaihto vuonna 2019 oli 2,4 miljoonaa ja vuonna 2020 se oli 7,1 miljoonaa euroa.

Varjo on kerännyt yli 100 miljoonaa yhdysvaltain dollaria riskipääomarahoitusta. 

## Lähteet

## Aiheesta muualla
* Yrityksen verkkosivu
Jan Christian Vestre

**Jan Christian Vestre** (s. 9. lokakuuta 1986 Haugesund) on norjalainen työväenpuolueen poliitikko ja Norjan nykyinen terveysministeri Støren hallituksessa huhtikuusta 2024. Aiemmin hän oli saman hallituksen elinkeinoministeri. Ennen ministerin tehtäviänsä hän toimi huonekaluvalmistaja Vestren toimitusjohtajana. Vestre oli heinäkuussa 2011 AUF:n kesäleirillä Utøyan saarella ja selviytyi sitä vastaan tehdystä terrori-iskusta.

## Lähteet

## Aiheesta muualla
* Jan Christian Vestre Norjan suurkäräjien nettisivuilla 
* Jan Christian Vestre Norjan hallituksen nettisivuilla
Dingolfing

**Dingolfing** on kaupunki Saksan Etelä-Baijerissa, Ala-Baijerin hallintopiirissä. Kaupungin pinta-ala on 44 neliökilometriä, ja vuonna 2020 siellä oli 20&nbsp;003 asukasta. Kaupunki on Dingolfing-Landaun piirikunnan keskus. Dingolfing sijaitsee sata kilometriä koilliseen Münchenistä ja 32 kilometriä Landshutista. Kaupunginosat ovat Brunn, Einöd, Frauenbiburg, Gaubitzhausen, Höfen, Kaltenberg, Mietzing, Oberbubach, Oberburgermühle, Oberdingolfing, Oberholzhausen, Oed, Schermau, Schönbühl, Spiegelbrunn, Teisbach, Unterbubach, Unterholzhausen, Weinpreß, Achatzstall ja Neuhausen.

Ensimmäinen maininta kaupungista on vuodelta 833, jolloin sitä kutsuttiin nimellä *Tinguluinga*. Varsinaisesti kaupungin perusti Wittelsbach-sukuun kuulunut Baijerin herttua Otto II vuonna 1251. Kaupunki kasvoi voimakkaasti 1300-1600-luvuilla, mutta kolmikymmenvuotinen sota sekä Espanjan ja Itävallan perimyssodat aiheuttivat vakavia vahinkoja, niin aineellisia kuin väestöllisiäkin. 16. toukokuuta 1743 Itävallan joukot tuhosivat Dingolfingin ja Napoleonin sodat syvensivät kaupungin ahdinkoa. 1800-luvun puolivälistä eteenpäin kaupunki alkoi teollistua, ja Dingolfingin suurin teollisuusyritys Glaswerke perustettiin maatalouskoneiden korjaamona vuonna 1905. Toisen maailmansodan jälkeen yritys aloitti skoottereiden ja autojen valmistuksen. Nykyisin Dingolfingissa sijaitsee BMW:n suurin autotehdas, jossa on noin 17&nbsp;000 työntekijää.

Dingolfingissa toimii yli 160 urheiluseuraa.

## Lähteet

## Aiheesta muualla
Jussi Tolvanen

**Jussi Tolvanen** (s. 1978) on DNA:n toimitusjohtaja vuodesta 2021. Hän siirtyi tehtävään Suomen Microsoftin toimitusjohtajan paikalta. Koulutukseltaan hän on kauppatieteiden maisteri.

## Ura

Tolvanen on valmistunut kauppatieteiden maisteriksi Vaasassa.

Hän aloitti uransa opiskeluaikana Fordilla, jossa hän oli rakentamassa yrityksen ensimmäistä sähköistä autokauppaa. Töitä hän teki Lontoossa ja Helsingissä. Autorahoituksesta hän siirtyi it-rahoitukseen ja it-laitemyyntiin. Hän toimi erilaisissa johtotehtävissä Hewlett-Packardilla ja Fujitsulla. 

Hän oli Avanade Finlandin toimitusjohtaja ja sittemmin myös Microsoft Oy:n toimitusjohtaja. Syksyllä 2021 hänet nimitettiin DNA:n toimitusjohtajaksi.

## Yksityselämä
Tolvanen on naimisissa ja hänellä on kolme lasta. Hän harrastaa kuorolaulua muun muassa Ylioppilaskunnan Laulajissa.

## Lähteet
Mohamed Irfaan Ali

**Mohamed Irfaan Ali** (s. 25. huhtikuuta 1980) on guyanalainen poliitikko, joka toimii maansa presidenttinä elokuusta 2020 alkaen. Koulutukseltaan hän on kaupunkisuunnittelun tohtori. Hänet valittiin Guyanan parlamenttiin vuonna 2006, ja sen jälkeen hänestä tuli matkailun ja asuntoasioiden ministeri.
Hän on ensimmäinen muslimi minkään Latinalaisen Amerikan maan johdossa.

Alin päävastustaja maaliskuun 2020 presidentinvaaleissa oli edellinen presidentti, 75-vuotias David Granger. Granger julistautui voittajaksi, mutta kansainväliset tarkkailijat sanoivat, että tulosta oli peukaloitu hänen hyväkseen. Vaalitulos kiinnosti kansainvälisiä tahoja aiempaa enemmän, sillä Exxon Mobil alkoi porata öljyä Guyanan rannikolla Grangerin kaudella. Ali sanoi, että sopimusta tehdessä ei ollut valvottu Guyanan etua riittävästi. Ali julistettiin voittajaksi vasta elokuussa. 

Ali valittiin jatkokaudelle vuoden 2025 vaaleissa.

## Kunnianosoituksia

*  Pravasi Bharatiya Samman (Intia, 2023)

## Lähteet
Daniel Baldwin

**Daniel Leroy Baldwin** (s. 5. lokakuuta 1960 Long Island, New York) on yhdysvaltalainen näyttelijä. Hän on toiseksi vanhin Baldwinin näyttelijäveljeksistä. Muut ovat Alec, William ja Stephen Baldwin.

Baldwin on ollut lukuisia kertoja ehdolla Emmy-palkintoon, ja kolme kertaa voittanut sen.

## Filmografiaa
* *[[Kavahda rakkautta]]* (*Too Good to Be True*, 1988)
* *[[Syntynyt 4. heinäkuuta]]* (*Born on the Fourth of July*, 1989)
* *[[L.A. Takedown]]* tai *Made in L.A.* (1989)
* *[[Harley Davidson ja Marlboro-mies]]* (*Harley Davidson And The Marlboro Man*, 1991), Alexander
* *The Heroes of Desert Storm* (1991)
* *Ned Blessing: The True Story of My Life* (1992)
* *[[Viimeinen siirto]]* (*Knight Moves*, 1993), Andy Wagner
* *[[Jättiläisnaisen hyökkäys (vuoden 1993 elokuva)|Jättiläisnaisen hyökkäys]]* (*Attack of the 50 Ft. Woman*, 1993)
* *Car 54, Where Are You?* (1994)
* *Lone Justice* (1994), Ned Blessing
* *[[Tappajan tunnit]]* (*Dead on Sight*, 1994)
* *Bodily Harm* (1995), Sam Mckeon
* *[[Poliisin painajainen]]* (*Family of Cops*, 1995), Ben Fein
* *[[Yesterday’s Target]]* (1996), Paul
* *[[Trees Lounge]]* (1996), Jerry
* *[[Mulhollandin putous]]* (*Mulholland Falls*, 1996), erikoisagentti Jeffrey McCafferty
* *[[Twisted Desire - Kylmä haave]]* (*Twisted Desire*, 1996)
* *The Invader* (1997)
* *[[Tappavat tunteet]]* (*Love Kills*, 1998)
* *[[Namupalat]]* (*The Treat*, 1998)
* *Phoenix* (1998)
* *[[Vampires]]* tai *John Carpenter's Vampires* (1998)
* *Fallout* (1998)
* ** (*On the Border*, 1998)
* *[[Tehtävä Pandora]]* (*The Pandora Project*, 1998), John Lacy
* *Water Damage* (1999), Paul Preedy
* *Wild Grizzly* (1999)
* *Desert Thunder* (1999), Lee Miller
* *Homicide: The Movie* (2000)
* *Silver Man* (2000)
* *Active Stealth* (2000)
* *Killing Moon* (2001), Frank Conroy
* *[[Takaa-ajo]]* (*In Pursuit*, 2001)
* *The Tunnel* (2002), Seale
* *[[Talo pahan vallassa]]* (*Dynamite* tai *Family Under Siege* (2002)
* *Open House* (2003)
* *[[Paparazzi (elokuva)|Paparazzi]]* (2004)
* *[[Isiemme synnit]]* (*Our Fathers*, 2005)
* *[[The Devil’s Dominoes]]* (2007)
* *The Blue Rose* (2007)
* *The Beach Party at the Threshold of Hell* (2007)
* *Moola* (2008)
* *[[Grey Gardens]]* (2009), Julius Krug
* *Shadowheart* (2009)
* *Shut Up and Shoot!* (2009)
* *Nine Dead* (2010)
* *Christmas with a Capital C* (2011)
* *Oba – The Last Samurai* (2011)
Lähde: 

## Lähteet

## Aiheesta muualla

* 
*
Sinikka Sokan diskografia

Tämä on **[[Sinikka Sokka|Sinikka Sokan]] diskografia**.

## Soololevyt

* 
* , Keski-Pohjanmaan kamariorkesterin kanssa
* 

## Lastenlauluja

* *Kivat satulaulut* (Kirsti Lammisen kanssa), 1967
* *Schiivoavat Serafit* -ep, 1968
* *[[Niemisen pojat ja naapurin äijä – Suutari Joonaksen iltapäivä, osa II|Niemisen pojat ja naapurin äijä]]*, M. A. Nummisen lauluja, 1971 
* *Keksijän taskut*, Tupuna Vaissin lauluja, 1971
* *Jestapa jepulis! – Herra Huun ihmeelliset seikkailut*, M. A. Nummisen lauluja, 1973
* *Jänikset maailmankartalle!*, M. A. Nummisen lauluja, 1977
* *Laululoora*, Jukka Linkolan lauluja samannimisestä tv-ohjelmasta, 1986
* *Hyppelihiiri Myökki-Pyökki-metsässä*, 1987
* *Omin päin* (Anna-Leena Härkösen kanssa), 1993

## Muita levytyksiä

Kokoelmia ja muita levytyksiä, joilla Sinikka Sokka on mukana.

* *Pieni juhlija*, 1968
* *V. I. Lenin 1870–1970*, 1970
* *En valinnut asiaa*, 1970
* *Poliittisten laulujen parhaat*, 1970
* Lauluyhtye Muksut: *Kotimainen elämänmuoto*, 1970
* *[[Joulupukin juhannusyö]]*, 1971
* *Kiila 35*, 1971
* *Lauluja järjestelmästä*, 1971
* *Elämme Vietnamin aikaa*, 1972
* Agit Prop: *[[Agit-propin kvartetti laulaa työväenlauluja]], 1972
* *Loista tähti loista, 1973
* Agit Prop: *[[Laulu kaikille]]*, 1974
* Arvo Turtiainen: *[[Minulla on ystävä]]*, 1974
* *Sinun kanssas, kansanlauluja*, 1975
* Agit Prop & KOM-kvartetti: *[[Väinämöisen soitto (albumi)|Väinämöisen soitto]]*, 1977
* Heimo Anttiroiko: *Työväenlaulun veteraani*, 1978
* KOM-teatteri: *[[Vapauden kaiho (albumi)|Vapauden kaiho]]*, 1979
* *Kolmen sepän rumba ja 22 muuta laulua Helsingistä*, 1979
* KOM-teatteri: *Punaiset ja valkoiset*, 1980
* *Tervetuloa ikä*, 1980
* KOM-teatteri: *[[Haittaako järki? – KOM-teatterin lauluja vuosilta 1982–83]]*, 1985

## Aiheesta muualla

* 
* 
*
Damian Boeselager

**Damian Hieronymus Johannes Freiherr von Boeselager** (s. 8. maaliskuuta 1988 Frankfurt) on saksalainen yrityskonsultti, toimittaja ja Volt Europa -poliitikko, joka on istunut Euroopan parlamentissa vuodesta 2019 lähtien. Parlamentissa hän kuuluu Vihreät / Euroopan vapaa allianssi -ryhmään.

## Varhainen elämä ja koulutus
Damian Boeselager kuuluu Boeselagerin sukuun. Hänen isoisänsä Philipp von Boeselager toimi Natsi-Saksan aikana Wehrmachtin kenttäupseerina ja oli heinäkuun 20. päivän salaliiton jäsen. Hänen isänsä on pankkiiri Georg Freiherr von Boeselager ja hänen äitinsä Huberta, os. Thiel. Damian Freiherr von Boeselager on uskonnoltaan katolinen ja nuorin perheensä neljästä lapsesta.

Damian Boeselager opiskeli Aloisiuskollegissa Bonnissa - Bad Godesbergissä. Vuodesta 2008 vuoteen 2011 hän opiskeli Bayreuthin yliopiston kandidaattiohjelmassa *Filosofia ja taloustiede* (Filosofia ja Taloustiede), vuosina 2016-2018 julkishallinnon maisteriohjelmassa Columbian yliopistossa New Yorkissa ja Hertien hallintokoulussa Berliinissä.

## Poliittinen ura
Vuonna 2017 Boeselager perusti Volt Europan yhdessä italialaisen Andrea Venzonin ja ranskalaisen Colombe Cahen-Salvadorin kanssa "paneurooppalaiseksi", "pragmaattiseksi" ja "progressiiviseksi" puolueeksi. Hän oli Volt Europan varapuheenjohtaja ja oli yhdessä Marie-Isabell Heissin kanssa Saksan kärkiehdokas Voltille vuoden 2019 europarlamenttivaaleissa. Vaalikampanjan aikana Boeselagerilla ei ollut tuloja, ja omien lausuntojensa mukaan sai taloudellista tukea perheeltään.

## Lähteet

## Aiheesta muualla

* Damian Boeselager  Volt Europan kotisivulla.
* Damian Boeselagerin itsensä esittely YouTubessa.
* Damian Boeselager Abgeordnetenwatch.de -sivustolla.
*
Neron kolossi

**Neron kolossi** () oli Rooman keskustassa Rooman keisarikunnan aikana sijainnut keisari Neron valtava näköispatsas, joka on sittemmin kadonnut tai tuhoutunut. Läheinen Colosseum on mahdollisesti nimetty sen mukaan.

Pronssiveistoksen toteutti kreikkalainen kuvanveistäjä Zenodoros keisari Neron omasta tilauksesta. Sen valmistus alkoi vuoden 64 Rooman palon ja vuonna 68 tapahtuneen Neron kuoleman välisenä aikana. Patsas sijaitsi alun perin Neron itselleen rakennuttaman suuren yksityispalatsin Domus Aurean (”kultaisen talon”) sisääntuloaulan eli vestibyylin yhteydessä olleella esipihalla Forum Romanumin itäpuolella. Neron kuoltua patsas muutettiin auringonjumalan patsaaksi. Toisen tiedon mukaan se olisi alkuaankin esittänyt Neroa auringonjumalan attribuuttien kanssa ja lisäksi pitelemässä suurta peräsintä.

Veistos oli tiettävästi noin 35 metriä korkea, korkeampi kuin antiikin seitsemään ihmeeseen kuulunut Rhodoksen kolossi. Tiedot korkeudesta tosin vaihtelevat hieman: historioitsija Suetoniuksen mukaan korkeus oli 120 jalkaa, Plinius vanhemman mukaan 106½ jalkaa ja Cassius Dion mukaan 100 jalkaa. Lisäksi Cassius Dion mukaan patsas olisi valmistunut vasta keisari Vespasianuksen aikana vuonna 75 ja jotkut olisivat väittäneet sen esittävän Vespasianuksen poikaa Titusta eikä Neroa.

Keisari Hadrianus puratti Domus Aurean vestibyylin ja rakennutti sen tilalle vuosina 121–135 Venuksen ja Rooman temppelin, joten Neron patsas siirrettiin (ilmeisesti vuoden 127 aikoihin) hieman idemmäksi, uuden temppelin ja Domus Aurean entisen tekojärven paikalle rakennetun amfiteatterin (nyk. Colosseum) väliin. Arkkitehti Decrianus suunnitteli laitteiston, jonka avulla patsas voitiin siirtää pystyasennossa 24:n norsun vetämänä. Cassius Dion mukaan keisari Commodus määräsi muuttamaan patsaan omaksi näköispatsaakseen vaihtamalla sen pään sekä lisäämään siihen tarusankari Herakleeseen viittaavan nuijan ja hahmon jaloissa olevan leijonan. Lisäksi patsaan yhteyteen olisi lisätty sanat ”gladiaattoreista paras”.

Patsaasta ei ole säilynyt nykypäiviin mitään. Viimeinen varma maininta siitä pystyssä on niin sanotussa vuoden 354 kalenterissa. Se saattoi tuhoutua vuoden 410 Rooman ryöstössä tai romahtaa 400-luvun maanjäristyksissä. Keskiajalla patsaaseen alettiin viitata kolossina ja viereiseen amfiteatteriin sen mukaan Colosseumina. Kolossin mainitsee ”pseudo-Bedana” tunnettu varhaiskeskiaikainen kirjoittaja, jonka mukaan: ”Kun kolossi luhistuu, myös Rooma luhistuu. Kun Rooma luhistuu, myös maailma luhistuu”. Kolossin jalustan pohjan ääriviivat ovat edelleen nähtävissä Colosseumin länsipuolella kivireunaisena nelikulmaisena viheralueena.

## Lähteet

## Aiheesta muualla
Keräilypakko

**Keräilypakko** eli **pakonomainen keräily** (puhekielessä myös **hamstraaminen**) tarkoittaa pakonomaista tavaroiden keräämistä ja säilyttämistä sekä kykenemättömyyttä niiden poisheittämiseen. Keräilypakko voi kohdistua myös eläimiin, esimerkiksi kissoihin. Keräilypakko on mielenterveyden häiriö, mikä liittyy pakko-oireisen häiriön kirjoon sekä muihin mielenterveyden häiriöihin, kuten masennukseen tai muistisairauteen.

## Taudinkuvaus
Keräilypakosta kärsivä ihminen kerää kotiinsa ja sen ympäristöön pakonomaisesti tavaraa. Ajatus tavaroiden poisheittämisestä aiheuttaa keräilypakkoa sairastavassa ahdistusta, mutta toisaalta tavarapaljous aiheuttaa häpeäntunnetta. Kertynyt tavara vaikeuttaa jokapäiväistä elämää sekä aiheuttaa terveys- tai tulipaloriskin. Keräilypakko eroaa kuitenkin merkittävästi keräilyharrastuksesta, jossa mielenkiinnon kohteet kerättäviin esineisiin ovat rajattuja ja keräily on järjestelmällistä. Keräilypakkoon sairastutaan yleensä jo teini-iässä. Sairastuneen keräilemät asiat voivat ovat esimerkiksi:
*kirjat
*kassit ja pussit
*vaatteet
*astiat
*rikkinäiset kodinkoneet
*vanhat sanomalehdet
*vanhat laskut ja asiakirjat

### Eläimiin kohdistuva keräilypakko

Keräilypakko voi ilmetä myös erilaisten eläinten, kuten koirien, kissojen tai muiden lemmikkieläinten hamstraamisena. Tällöin keräilypakko aiheuttaa kärsimystä sairastuneen lisäksi myös keräämisen kohteena oleville eläimille, joiden hoidosta ja hyvinvoinnista sairastunut ei usein pysty pitämään huolta. Asuntoon voi myös kerääntyä eläinten ulostetta sekä niiden raatoja.

## Hoito

75 prosentilla keräilypakkoon sairastuneista diagnosoidaan masennus tai ahdistuneisuushäiriö. Keräilypakkoa hoidetaan SSRI-lääkityksellä sekä kognitiivisella terapialla.

## Lähteet

## Aiheesta muualla
*
*Mistä keräilypakossa on kysymys - Mielenterveyshelmi
*Kaaos mielessä ja kodissa voi olla keräilypakkoa – Ammattiapu on usein tarpeen - Superlehti
*Keräilypakko - Terveysportti
*Hamstraatko tavaraa pakonomaisesti? - Yle.fi
*Keräilypakko - Duodecimlehti
Taistelun tie

**Taistelun tie** on Risto Orkon Suomi-Filmin uutiskatsauksista koostama dokumenttielokuva vuodelta 1940.

Elokuva käsittelee Talvisotaa. Siinä seurataan muun muassa Karjalankannaksen sekä Raatteen tien taisteluita, suomalaisten kaupunkien pommituksia sekä sotavankien oloja Suomessa.

## Lähteet
Reaching into Infinity

__NOTOC__
**Reaching into Infinity** on power metal -yhtye DragonForcen seitsemäs albumi. Albumi julkaistiin 19. toukokuuta 2017. 
## Kappaleet
# 
#  
#  
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 7-/10
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Extreme Power Metal

__NOTOC__
**Extreme Power Metal** on power metal -yhtye DragonForcen kahdeksas albumi. Albumi julkaistiin 27. syyskuuta 2019. 
## Kappaleet
#  
#  
#  
#  
# 
# 
# 
#  
# 
#  (Celine Dion cover)

## Arvostelut
* Kaaoszine: 8/10
* Imperiumi: 6/10
* Soundi: 

## Lähteet

## Aiheesta muualla
* 
*
Seututie 566

**Seututie 566** on Pohjois-Savon maakunnassa kulkeva seututie. Tie kulkee Kuopion Riistavedeltä Kaavin kirkonkylään. Keskivuorokausiliikenne tiellä on ollut noin tuhat ajoa vuorokaudessa. Tien nopeusrajoitus on pääosin 80 kilometriä tunnissa. Tien kuntoluokka on hyvä.

## Reitti ja tieyhteydet
* Riistavesi (valtatie 9)
* Järvenpää (seututie 567)
* Pyöräkkä (yhdystie 16467)
* Rasinmäki (yhdystie 5673)
* Räsälänkylä (seututie 568)
* Kaavi (seututie 569 ja seututie 573)

## Lähteet
Boeselager

**Boeselager** (tai **Böselager**) on saksalainen aatelissuku Magdeburgista.

## Vaakuna
Suvun vaakunassa on kaksi ristissä olevaa sinistä, punakahvaista, lapiota, kullanvärisellä pohjalla. Sini-kultaisella kypäränpäällyksellä varustetussa kypärässä on kolme liljatankoa, joiden värijärjestys on kulta-sini-kulta.

Motto: "Etiam si omnes, ego non" (suom. Vaikka kaikki muut, minä en).

## Merkittäviä jäseniä
* Joachim von Boeselager (1608–1668), diplomaatti
* Georg Freiherr von Boeselager (1915–1944), saksalainen upseeri ja heinäkuun 20. päivän salaliiton jäsen.
* Philipp Freiherr von Boeselager (1917–2008), saksalainen upseeri ja heinäkuun 20. päivän salaliiton jäsen.
* Csilla von Boeselager (1941–1994), Unkarin Maltan hyväntekeväisyysjärjestön perustaja.
* Albrecht von Boeselager, Maltan ritarikunnan suurkansleri. 
* Damian Freiherr von Boeselager, Volt Saksan, Volt Europan Saksan tytärpuolueen, europarlamentaarikko.

## Lähteet

## Aiheesta muualla
Luis Abinader

**Luis Abinader** (s. 12. heinäkuuta 1967) on dominikaanilainen  liikemies ja poliitikko, joka on toiminut vuodesta 2020 Dominikaanisen tasavallan presidenttinä. Hän edustaa Modernia vallankumouspuoluetta (PRM).

Abinader on opiskellut kotimaansa lisäksi Yhdysvalloissa. Hänellä on asema perheensä yritysryppään johdossa. Yritykset rakentavat ja hallinnoivat useita matkailukohteita.

## Lähteet
Zora

**Zora** on naisen etunimi. Se on slovenialaista, serbialaista tai kroatialaista alkuperää oleva nimi, joka merkitsee aamuruskoa.

Digi- ja väestötietoviraston mukaan Suomessa on vuoteen 2021 mennessä tilastoitu alle 25 Zora-nimistä naista.

## Tunnettuja Zoria
* Zora Folley (1932–1972), yhdysvaltalainen nyrkkeilijä
* Zora Neale Hurston (1891–1960), yhdysvaltalainen antropologi, folkloristi ja kirjailija

## Kuvitteellisia Zoria
* Zora, päähenkilö Kurt Heldin nuortenkirjassa *Zora punatukka* (, 1941, suom. 1961)

## Lähteet
Seututie 567

**Seututie 567** on Pohjois-Savon maakunnassa kulkeva seututie. Tie alkaa Kuopion Riistavedeltä, jossa se erkaantuu seututiestä 566. Riistavedeltä tie kulkee Muuruveden kautta lähelle Juankosken taajamaa, jossa se päättyy seututiehen 569. Tie kulkee koko pituutensa Hietapohjantienä. Päällysteen kunto tiellä on vaihteleva, mutta pääosin hyvä tai tyydyttävä.

Seututien 567 linjausta on muutettu ajan kuluessa. Tie kulki aiemmin Koiramäen kylästä Pelonniemelle ja yhdistyi siellä seututiehen 569. Nykyään tie kääntyy Koiramäestä kohti koillista ja yhdistyy seututiehen 569 lähempänä Juankoskea. Vanha linjaus on nykyään yhdystie 5674.

## Reitti ja tieyhteydet
* Riistavesi (seututie 566)
* Västinniemi (yhdystie 5673)
* Myllypelto (yhdystie 16465)
* Muuruvesi (yhdystie 5661)
* Koiramäki (yhdystie 5674)
* Juankoski (seututie 569)

## Lähteet
Itävallan väestö

**Itävallan väestö** tarkoittaa Itävallassa asuvia ihmisiä. Itävallan väkiluku oli 18. lokakuuta 2021 9 073 568.

## Väestönmuutokset

## Väestöennuste

## Syntyvyys
Itävallassa syntyi 2021 keskimäärin 9,48 lasta/1000 ihmistä. Itävallan hedelmällisyysluku oli 1,5.

## Elinajanodote

## Kielet
Saksa on Itävallan ainoa virallinen kieli, mutta kroatian, slovenian ja unkarin kielillä on virallisten vähemmistökielten asemat.

### Kroatia
Kroatiaa puhuvat Burgenlandin kroaatit, joista valtaosa asuu Burgenlandissa. Heitä asuu kuitenkin huomattava määrä myös Wienissä. Kroatiaa puhuvien määräksi on arvioitu jopa 50 000 ihmistä.

### Slovenia
Sloveniaa puhutaan Kärntenin ja Steiermarkin osavaltioissa. Slovenialaiset järjestöt arvioivat, että koko Itävallassa on noin 50 000 sloveenia.

### Unkari
Unkaria jokapäiväisenä kielenä puhuvia oli vuonna 2001 noin 26 000. He asuvat enimmäkseen Burgenlandissa ja Wienissä. Unkarilaisia on arvioitu olevan noin 30 000.

## Etniset ryhmät
Etnisesti Itävallan väestö on varsin homogeenista, 88,6&nbsp;% puhuu saksaa päivittäisenä käyttökielenään. Etnisistä ryhmistä suurin ovat itävaltalaiset, joita on noin 91,1&nbsp;% maan väestöstä. Merkittäviä vähemmistöjä ovat entisen Jugoslavian alueen kansalaisuudet, eli kroaatit, serbit, sloveenit ja bosniakit, joita on yhteensä noin 4&nbsp;% väestöstä. Lisäksi noin 1,6 % on turkkilaisia ja 0,9 % saksalaisia.

Burgenlandin osavaltiossa elävät unkarilaisten, romanien, slovakien ja kroaattien historialliset vähemmistöt. Unkarilaisia elää lisäksi Wienissä ja romaneja ympäri maata. Itävallan sloveenit ovat keskittyneet maan etelärajalle Kärntenin ja Steiermarkin osavaltioihin. Itävallan turkkilaiset ovat maahan 1960-luvulta lähtien töihin tulleiden jälkeläisiä.

## Uskonto
Vuonna 2018 Itävallan valtauskonto oli katolilaisuus. Katolisia oli 57%, ortodokseja 8,7%, muslimeja 7,9% ja luterilaisia 3,3%. Muita tai uskonnottomia oli 23,1%. Juutalaisia asui Itävallassa vuonna 1930 noin 100&nbsp;000, nykyisin heitä on enää 10&nbsp;000–20&nbsp;000.

## Suurimmat kaupungit
Luettelo Itävallan suurimmista kaupungeista 2019:

# Wien 1 897 491
# Graz 288 806
# Linz 205 726	
# Salzburg 154 211
# Innsbruck 132 110	
# Klagenfurt 100 817	
# Villach 62 234
# Wels 61 627
# Sankt Pölten 55 044
# Dornbirn 49 563

## Maahanmuutto
Vuonna 2020 Itävallassa asui noin 2,137 miljoonaa maahanmuuttajataustaista ihmistä, mikä on 24,4% koko väestöstä.

## Lähteet
Gwen

**Gwen** on englantilaisella kielialueella käytetty naisen etunimi. Se on lyhentymä kelttiläisperäisistä *Gwen*-alkuisista nimistä, joita ovat esimerkiksi *Gwendolen*, *Gwendoline*, *Gwendolyn* ja *Gwenllian*. Sana *gwen* on kymrin kieltä, ja se merkitsee ’valkoista’, ’kaunista’ tai ’siunattua’.

Digi- ja väestötietoviraston mukaan Suomessa on vuoteen 2021 mennessä tilastoitu noin 30 Gwen-nimistä naista.

## Tunnettuja Gwen-nimisiä
* Gwen Berry (s. 1989), yhdysvaltalainen moukarinheittäjä
* Gwen Bristow (1903–1980), yhdysvaltalainen kirjailija
* Gwen Jorgensen (s. 1986), yhdysvaltalainen triathlonisti ja olympiavoittaja
* Gwen Lee, alk. *Gwendolyn Lepinski* (1904–1961), yhdysvaltalainen näyttelijä
* Gwendoline ”Gwen” Mahlangu-Nkabinde (s. 1955), eteläafrikkalainen poliitikko
* Gwen Stefani (s. 1969), yhdys­valtalainen laulaja ja lauluntekijä
* Gwen Taylor (s. 1939), englantilainen näyttelijä
* Gwen Torrence (s. 1965), yhdysvaltalainen pikajuoksija ja olympiavoittaja
* Gwen Welles (1951–1993), yhdysvaltalainen näyttelijä

## Kuvitteellisia Gwen-nimisiä
* Gwendolyn ”Gwen” Stacy, Hämähäkkimiehen ensimmäinen tyttöystävä

## Lähteet
Saint-Léger-Vauban

**Saint-Léger-Vauban** on kunta Ranskassa Yonnen departementissa Bourgogne-Franche-Comtén alueella. Se sijaitsee noin 22 kilometriä Avallonin kaupungista kaakkoon.

Kunta on saanut nimensä siellä vuonna 1633 syntyneen sotilasarkkitehti Vaubanin mukaan. Kunnan nimi oli vuoteen 1867 saakka **Saint-Léger-de-Foucheret**, jolloin Napoleon III antoi kunnalle nykyisen nimen. Lisäksi Vaubanin pronssinen patsas on hänen mukaan nimetyllä aukiolla, sekä hänen syntymäpaikkansa muistolaattalaatta. Vaubanin saavutuksille perustettiin myös museo, *Maison Vauban*, vuonna 1980, joka siirrettiin nykyiseen suurempaan rakennukseen Vaubanin patsaan läheisyyteen vuonna 1996.

Saint-Légerin kirkko on rakennettu 1400-luvulla, satavuotisen sodan jälkeen, samalla paikalla sijainneen 900-luvulla rakennetun kirkon paikalle. Vauban kastettiin tässä kirkossa 15. toukokuuta 1633.

Kunta on osa Morvanin luonnonpuistoa (*Parc naturel régional du Morvan*).


Tiedosto:Maison_Vauban.jpg|Maison Vauban
Tiedosto:Eglise_Saint-Léger_de_Saint-Léger-Vauban.JPG|Saint-Légerin kirkko


## Lähteet

## Aiheesta muualla